अवैध धन प्रवाह : एशिया में भारत का चौथा स्थान  
भारत अवैध धन प्रवाह के मामले में एशिया का चौथा सबसे बड़ा देश है। वर्ष 2000 एवं 2008 के बीच भारत से 104 अरब डॉलर का अवैध धन बाहर गया।
भारत अवैध धन प्रवाह के मामले में एशिया का चौथा सबसे बड़ा देश है और वर्ष 2000 एवं 2008 के बीच भारत से अनुमानित 104 अरब डॉलर का अवैध धन बाहर गया।  वाशिंगटन स्थित विश्लेषण संस्था ग्लोबल फिनांशल इंटिग्रिटी की एक रिपोर्ट के मुताबिक, अवैध धन प्रवाह का एक बड़ा हिस्सा एशिया में पैदा होना जारी है और अकेले 2008 में करीब 500 अरब डालर का अवैध धन प्रवाह एशिया से हुआ।  अवैध धन प्रवाह के मामले में चीन अव्वल देश रहा और चीन से अवैध धन का प्रवाह भारत की तुलना में कई गुना अधिक है। वर्ष 2000 और 2008 के बीच चीन से अनुमानित 2,200 अरब डॉलर का अवैध धन का प्रवाह हुआ। वहीं 291 अरब डालर के अवैध धन के प्रवाह के साथ मलेशिया दूसरे पायदान पर रहा।  इस मामले में 109 अरब डॉलर के अवैध धन के प्रवाह के साथ फिलीपीन्स तीसरे पायदान पर रहा।